《望祀蓬莱》
宋代·林希逸

祀事非常典，君王望紫蓬。仗从天阙下，山在水云中。

采药何时返，鸣鞘秩礼隆。灵无先沛雨，船有引回风。

夷见燔柴去，仙难架海通。札书终不验，空翠锁祠宫。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。